MONO คว้าสิทธิถ่ายทอดสด “ตะกร้อไทยแลนด์ลีก 2019” ดันยอดสมาชิกใหม่เพิ่มเกินคาด
MONO คว้าสิทธิถ่ายทอดสด "ตะกร้อไทยแลนด์ลีก 2019" ดันยอดสมาชิกใหม่เพิ่มเกินคาด
MONO คว้าสิทธิถ่ายทอดสด "ตะกร้อไทยแลนด์ลีก 2019" ดันยอดสมาชิกใหม่เพิ่มเกินคาด
22 ก.ค. 2562

นายปฐมพงศ์ สิรชัยรัตน์ ประธานเจ้าหน้าที่ปฏิบัติการ บริษัท โมโน เทคโนโลยี จำกัด (มหาชน) หรือ MONO และกรรมการผู้จัดการ บริษัท โมโน  ฟิล์ม  จำกัด ในเครือ โมโน กรุ๊ป  เปิดเผยว่า สมาคมกีฬาตะกร้อแห่งประเทศไทย ในพระบรมราชูปถัมภ์ ให้ธุรกิจออนไลน์สตรีมมิ่ง MONOMAX (โมโนแมกซ์) ในการได้รับสิทธิถ่ายทอดสดการแข่งขัน “ตะกร้อไทยแลนด์ลีก 2019”
โดยเริ่มการแข่งขันไปแล้วเมื่อวันที่ 6 ก.ค. ที่ผ่านมา  ซึ่งวันนั้นยอดสมาชิกรับชมพุ่งสูงเป็นประวัติการณ์ และมียอดสมาชิกที่เข้ามาเพิ่มเกินคาดด้วย จึงถือได้ว่ากีฬาตะกร้อเป็นกีฬายอดนิยมของคนไทยในวงกว้างมาก โดยจะยิงสดทุกคู่ตลอดการแข่งขันจำนวน 17 แมตต์
สำหรับการนำคอนเทนต์ตะกร้อเข้ามาเสริมทพครั้งนี้ เป็นการนำสื่อในมือมาซินเนอร์จี้กันเพื่อสร้างมูลค่า  และเชื่อว่าจะสามารถกระตุ้นการรับรู้และมีผลไปถึงยอดสมาชิกของโมโนแมกซ์ได้อีกด้วย
“ที่ผ่านมา โมโน กรุ๊ป ได้สร้างและส่งเสริมธุรกิจด้านกีฬามาอย่างต่อเนื่อง ทั้งบาสเกตบอล มวย ฯลฯ หรือการร่วมมือกับพันธมิตรถ่ายทอดสดกีฬาชนิดต่าง ๆ ซึ่งเราได้ดำเนินการมาโดยตลอดด้วยช่องทางที่เรามีไม่ว่าจะเป็นช่อง MONO29, ช่อง MONOPLUS  หรือเว็บไซต์ต่าง ๆ ในเครือของเรา ล่าสุดกีฬาตะกร้อ กีฬาของคนไทยที่มีมานาน จะกลับมาให้ผู้ที่ชื่นชอบกีฬาตะกร้อได้ดูกันอย่างใกล้ชิดตลอดฤดูกาล”นายปฐมพงศ์ กล่าว
สำหรับกีฬาตะกร้อ จะเป็นกีฬาอีกหนึ่งชนิดที่บริษัทต้องการเดินเกมรุกอย่างเต็มที่ และต้องการปลุกกระแส  รวมทั้งหนุนให้ผู้ชมได้เข้าถึงในการรับชมให้มากที่สุดด้วย เพราะนอกจากสามารถรับชมสดและย้อนหลังทางโมโนแมกซ์ได้แล้ว ยังสามารถชมสดการแข่งขันผ่านช่องทาง MONO PLUS (โมโน พลัส)  ได้อีกด้วย
นอกจากกีฬา มวย  บาสเกตบอล  และตะกร้อ ในอนาคตยังมองหาชนิดกีฬาดีและน่าสนใจ เข้ามาเสริมคอนเทนต์ให้กับสมาชิกโมโนแมกซ์ได้ชมกันอีกอย่างแน่นอน  สำหรับการดึงคอนเทนกีฬาเข้ามาในครั้งนี้  ถือว่าเป็นคอนเทนต์แนวใหม่ เชื่อว่าจากจำนวนคอนเทนต์ทั้งหมดที่มีมากกว่า 30,000  ชั่วโมง กับค่าบริการเดือนละ 250 บาท  จะเป็นที่ชื่นชอบของผู้ที่กำลังจะสมัครสมาชิกหรือเป็นสมาชิกอยู่แล้วแน่นอน
อย่างไรก็ตามการดึงคอนเทนต์กีฬาเข้ามาให้บริการในโมโนแมกซ์ จะเป็นส่วนหนึ่งที่ต้องการเปิดตลาดและรองรับพฤติกรรมผู้บริโภคในยุคสมัยที่มือถือและอินเทอร์เน็ตถือเป็นปัจจัยที่ 5 ซึ่งเป็นส่วนสำคัญในการขับเคลื่อน  นอกจากนี้ยังต้องการสร้างสัดส่วนคอนเทนต์กีฬาให้ถึง 5% ให้ได้ตามเป้าในปีหน้า  โดยในปีนี้มีสัดส่วนรายได้จากธุรกิจทีวี 70% โมโนแมกซ์และโฮมช็อปปิ้ง 30%